KIRJALLINEN KYSYMYS E-2971/01 esittäjä(t): Alejandro Agag Longo (PPE-DE) komissiolle. Huvipuistojen, eläintarhojen ja muiden kulttuuritapahtumien alennettu arvonlisävero.



Virallinen lehti nro 147 E , 20/06/2002 s. 0070 - 0071



KIRJALLINEN KYSYMYS E-2971/01 esittäjä(t): Alejandro Agag Longo (PPE-DE) komissiolle (26. lokakuuta 2001) Aihe: Huvipuistojen, eläintarhojen ja muiden kulttuuritapahtumien alennettu arvonlisävero Ottaen huomioon, että neuvoston direktiivin 77/388/ETY(1) (kuudes ALV-direktiivi), annettu 17 päivänä toukokuuta 1977, sellaisena kuin se on muutettu neuvoston direktiivillä 92/77/ETY(2) (ALV-kantojen lähentäminen), annettu 19 päivänä lokakuuta 1992, 12 artiklassa säädetään, että 1. tammikuuta 1993 lähtien jäsenvaltiot voivat soveltaa yhtä tai kahta alennettua verokantaa. Alennettu verokanta ei saa olla vähemmän kuin 5 prosenttia ja sitä sovelletaan vain sellaisten tavaroiden luovutukseen tai sellaisten palvelujen suorituksiin, jotka on lueteltu liitteessä H. Liitteen H ryhmässä 7 mainitaan pääsy huvipuistoihin, eläintarhoihin, ja vastaaviin kulttuuritilaisuuksiin ja -laitoksiin. Näitä aktiviteetteja ei ole määritelty kuudennessa arvonlisäverodirektiivissä. Vesipuistoja, kasvitieteellisiä puutarhoja, eläinpuistoja ja huvittelulaitepuistoja tarjoavat yritykset vaativat, että heidän toimintansa rinnastettaisiin kuudennen arvonlisädirektiivin liitteen H ryhmään 7 kuuluvaan toimintaan ja että niiden palveluihin pääsyyn sovellettaisiin alennettua alv-kantaa. Näin noudatettaisiin periaatetta alv-veron yhtenäisyydestä, periaatetta verotuksen neutraalisuudesta, joka on kiinteä osa yhteistä alv-järjestelmää, ja periaatetta kilpailun vääristymisen poistamisesta yhtenäismarkkinoilta. 1. Katsooko komissio, että vesipuistot, kasvitieteelliset puutarhat, eläinpuistot ja huvittelulaitepuistot voidaan samaistaa kuudennen alv-direktiivin liitteen H ryhmässä 7 tarkoitettuihin huvipuistoihin ja eläintarhoihin sekä muihin vastaaviin kulttuuritilaisuuksiin ja laitoksiin? 2. Jos vastaus on kielteinen, aikooko komissio analysoida asiaa ja tarvittaessa ehdottaa seuraavassa kaksivuotisessa kertomuksessaan vesipuistojen, kasvitieteellisten puutarhojen, eläinpuistojen ja huvilaitepuistojen sisällyttämistä ryhmiin, joihin jäsenvaltiot voivat soveltaa alennettua alv-kantaa kuudennen alv-direktiivin liitteen H mukaisesti? (1) EYVL L 145, 13.6.1977, s. 1. (2) EYVL L 316, 31.10.1992, s. 1. Frederik Bolkesteinin komission puolesta antama vastaus (29. marraskuuta 2001) Komissio on parlamentin jäsenen kanssa samaa mieltä siitä, että kuudennen arvonlisäverodirektiivin liitteen H ryhmä 7 kattaa pääsyn kaikkiin kulttuuri- ja huvitilaisuuksiin. Ryhmään kuuluvien tilaisuuksien luettelo ei ole tyhjentävä, koska ryhmän kuvaus päättyy sanoihin ja vastaaviin kulttuurilaitoksiin. On täsmennettävä, että alennetun ALV-kannan soveltaminen sekä ryhmät, joihin sitä tulee soveltaa, jäävät jäsenvaltioiden harkintavaltaan, kunhan jäsenvaltiot noudattavat kuudennen arvonlisäverodirektiivin (kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste) 12 artiklan määräyksiä(1). (1) EYVL L 145, 13.6.1977.